ولیم بکلینڈ

ولیم بکلینڈ  (پیدائش: 12 مارچ 1784ء - وفات: 14 اگست 1856ء) انگریز ماہر ارضیات، الٰہیات دان اور ماہر رکازیات تھے۔ وہ جامعہ اوکسفرڈ کے شعبہ ارضیات کے پروفیسر اور ڈین آف ویسٹ منسٹر بھی رہے۔ ولیم بکلینڈ 12 مارچ 1784ء کو اکسمنسٹر، ووسٹرشائر، ڈیون، انگلستان میں پیدا ہوئے۔ انہوں نے ونچسٹر کالج اور کارپس کرسٹی کالج، اوکسفرڈ سے تعلیم حاصل کی۔ وہ عظیم کائناتی سیلاب پر یقین رکھنے والے سائنسدانوں میں آخری شخص تھے۔ اپنی زندگی کے اواخر میں امریکی ماہر حیاتیات و ماہر ارضیات لوئس اگاسز (Louis Agassiz) کے زیر اثر انہوں نے  اپنے نظریات میں تبدیلی قبول کر لی تھی اور برفانی دور میں یقین رکھنے لگے تھے۔ جراسک (Jurassic)، ٹرشیری (Tertiary) یا ٹلائی پرتوں پر کام اہم مانا جاتا ہے۔ ان ادوار کی کئی باقیات کی نشاندہی کے سلسلے میں ان کا نام سر فہرست ہے۔ انہوں نے میگالو سارس (Megalosaurus) نامی ڈائنوسار کے فوسلز پر تحقیقی کام سر انجام دیا۔ ولیم بکلینڈ آئسلپ، آکسفورڈ شائر، انگلستان میں وفات پا گئے۔

حوالہ جات 

1784ء کی پیدائشیں
1856ء کی وفیات
انگریز ماہرین ارضیات
رائل سوسائٹی کے رفقا
نظریہ آشوبیت
انیسویں صدی کی انگریز شخصیات
انیسویں صدی کے سائنس دان
اٹھارہویں صدی کی انگریز شخصیات